stanford-oval/wikipedia huggingface dataset:
งานประกาศผลรางวัลออสการ์ ครั้งที่ 91
ผู้ได้รับการเสนอชื่อเข้าชิงรางวัล > ภาพยนตร์ที่ได้รับการเสนอเข้าชิงมากกว่าหนึ่งสาขา

| Nominations | Film |
| --- | --- |
10: The Favourite
10: Roma
8: A Star Is Born
8: Vice
7: Black Panther
6: BlacKkKlansman
5: Bohemian Rhapsody
5: Green Book
4: First Man
4: Mary Poppins Returns
3: The Ballad of Buster Scruggs
3: Can You Ever Forgive Me?
3: Cold War
3: If Beale Street Could Talk
2: Isle of Dogs
2: Mary Queen of Scots
2: Never Look Away
2: RBG
แหล่งข้อมูลอื่น

เว็บไซต์อย่างเป็นทางการของงานประกาศผลรางวัลออสการ์
เว็บไซต์อย่างเป็นทางการของสถาบันศิลปะและวิชาการทางภาพยนตร์
ทิวเขาจันทบุรี

Mountain range in Thailand
เขาสำคัญของทิวเขาจันทบุรี
ทิวเขาจันทบุรี เป็นทิวเขาในภาคตะวันออกของประเทศไทยที่มีความยาว 170 กิโลเมตร เริ่มต้นจากเขาสิบห้าชั้น ซึ่งเป็นเส้นแบ่งเขตจังหวัดระหว่างอำเภอท่าตะเกียบ จังหวัดฉะเชิงเทรา กับอำเภอพนัสนิคม จังหวัดชลบุรี ทอดยาวไปตามแนวเส้นแบ่งเขตจังหวัดระหว่างจังหวัดฉะเชิงเทรากับจังหวัดสระแก้วและจังหวัดจันทบุรี ผ่านอำเภอวังสมบูรณ์ จังหวัดสระแก้ว เข้าอำเภอแก่งหางแมว จังหวัดจันทบุรี และทอดตัวเป็นเส้นแบ่งเขตแดนอำเภอแก่งหางแมวกับ อำเภอสอยดาว และอำเภอเขาคิชฌกูฏ กับอำเภอโป่งน้ำร้อน และไปสิ้นสุดทิวเขาที่อำเภอมะขาม จังหวัดจันทบุรี
ทิวเขาจันทบุรีมีลักษณะสันปันน้ำแบ่งน้ำไหล 2 ทาง ทางเหนือไหลลงแม่น้ำปราจีนบุรี แม่น้ำบางปะกง ส่วนทางใต้เป็นแม่น้ำสายสั้น ๆ ไหลลงสู่อ่าวไทย ทิวเขาจันทบุรีมีทิวเขาย่อยจากทิวเขาใหญ่ 3 แนว รวมความยาวของทิวเขาย่อยทั้ง 3 แนวประมาณ 160 กิโลเมตร ยอดเขาสูงสุดชื่อ เขาสอยดาวใต้มีความสูง 1,640 เมตร เขาสำคัญอื่น ได้แก่ เขาสอยดาวเหนือ เขาคิชฌกูฏ เขาสลาบ๊ะ เขาชะเมา เขาเขียว และเขาสิบห้าชั้น
นิปปมบาชิ

นิปปมบาชิซอย 2
นิปปมบาชิ (日本橋 Nipponbashi) เป็นย่านการค้าในเขตนานิวะ นครโอซากะ ประเทศญี่ปุ่น มีสารพัดสินค้าแต่จะเน้นพิเศษในด้านเครื่องเรือน, เครื่องมืออุปกรณ์, ของสะสม มังงะและอนิเมะ ย่านนี้บางครั้งก็เรียกด้วยภาษาปากว่า เด็งเด็งทาวน์ (でんでんタウン) ทีมีความหมายว่า "เมืองเครื่องใช้ไฟฟ้า" เนื่องจากเป็นที่ตั้งของห้างร้านขายเครื่องใช้ไฟฟ้าจำนวนมาก ย่านเครื่องใช้ไฟฟ้าในนิปปมบาชิมักจะถูกนำไปเปรียบเทียบกับย่านเครื่องใช้ไฟฟ้าในย่านอากิฮาบาระ กรุงโตเกียว
ทุหศาสัน

ทุหศาสัน เป็นโอรสองค์ที่สองของท้าวธฤตราษฎร์กับพระนางคานธารีแห่งกรุงหัสตินาปุระ และเป็นน้องชายของทุรโยธน์ ครั้งหนึ่งทุรโยธน์เชิญยุธิษฐิระมาเล่นสกา การแข่งขันดำเนินไปอย่างยาวนาน ยุธิษฐิระเริ่มแพ้พนันสกาไปเรื่อย ๆ ทรัพย์สินและบ้านเมืองที่ใช้เดิมพันถูกทุรโยธน์ยึดไว้ทั้งหมด ยุธิษฐิระหน้ามืดตามัวเดิมพันตัวเองและน้อง ๆ ทั้งสี่ (คือ ภีมะ อรชุน นกุลและสหเทพ) แต่ก็แพ้ตกเป็นทาสของทุรโยธน์ ในที่สุดก็นำพระนางเทราปตี พระชายามาเดิมพัน ก็แพ้พนันอีก ทุรโยธน์จึงให้ทุหศาสันลากตัวพระนางเทราปทีมาประจานที่กลางสภาเพื่อให้ทุกคนรับรู้ ทุหศาสันจิกผมนางและลากนางมาที่สภา ทุรโยธน์ออกคำสั่งให้ทุหศาสันเปลื้องผ้านางออก นางจึงขอให้พระกฤษณะ (ซึ่งเป็นพระนารายณ์อวตารปางที่ 8) ช่วยนาง พระองค์จึงเนรมิตผ้าสาหรี่ให้มีความยาวไม่มีที่สิ้นสุด ทุหศาสันดึงผ้านางอยู่นานก็ไม่มีทีท่าที่จะหมดไปจากกายนาง จนกระทั่งทุหศาสันหมดแรงไปเอง จากการกระทำอันชั่วช้าในครั้งนี้ ภีมะประกาศกร้าวที่จะฉีกอกทุหศาสันเอาเลือดจากอกมาดื่มกิน และเอาเลือดมาล้างผมพระนางเทราปทีเป็นการลบล้างมลทิน
ต่อมาเมื่อเกิดศึกมหาภารตะที่ทุ่งราบกุรุเกษตร ระหว่างฝ่ายเการพของทุรโยธน์กับฝ่ายปาณฑพของยุธิษฐิระ ในวันที่ 16 ของสงครามทุ่งราบกุรุเกษตรนี้ ภีมะมีโอกาสได้สู้กับทุหศาสัน ภีมะฟาดกระะบองใส่ทุหศาสันจนล้มฟุบ แล้วตามไปกระชากแขนทั้งสองข้างจนขาดออกมาอย่างโหดเหี้ยม จากนั้นก็ฉีกอกทุหศาสันล้วงเอาเลือดออกมาดื่ม ตามคำสาบานที่เขาประกาศไว้
| ด ค กมหาภารตะ ของ กฤษณะ ไทฺวปายนะ วยาส |
| --- | --- | --- |
| บรรพทั้ง 18 |  อาทิบรรพ  สภาบรรพ  วนบรรพ  วิราฏบรรพ  อุทโยคบรรพ  ภีษมบรรพ  โทรณบรรพ  กรรณบรรพ  ศัลยบรรพ  เสาปติกบรรพ  สตรีบรรพ  ศานติบรรพ  อนุศาสนบรรพ  อัศวเมธิกบรรพ  อาศรมวาสิกบรรพ  เมาสลบรรพ  มหาปรัสถานิกบรรพ  สวรรคโรหณบรรพ  หริวงศ์  |  |
| แคว้นกุรุ |  ท้าวศานตนุ  พระแม่คงคา  ท้าวภีษมะ  สัตยวดี  จิตรางคทะ  วิจิตรวีรยะ  เจ้าหญิงอัมพิกา  เจ้าหญิงอัมพาลิกา  เจ้าหญิงอัมพา  ท้าววิทูร  ท้าวธฤตราษฎร์  พระนางคานธารี  ศกุนิ  เจ้าหญิงสุภัทรา  ท้าวปาณฑุ  พระนางกุนตี  พระนางมาทรี  ยุธิษฐิระ  ภีมะ  อรชุน  นกุล  สหเทพ  ทุรโยธน์  ทุหศาสัน  ยุยุตสุ  นางทุหศาลา  พระนางเทราปที  นางหิฑิมพี  ฆโฎตกัจ  Ahilawati  นางอุตตรา  นางนาคอุลูปี  นางจิตรางคทา  |  |
| ตัวละครอื่น ๆ |  กรรณะ  โทรณาจารย์  วยาส  อภิมันยุ  พระกฤษณะ  สาตยกี  ธฤษฏะทยุมัน  สัญชัยสารถี  อิราวัต  พภรุวาหนะ  ปรีกษีต  ท้าววิราฎ  กิจกะ  กฤปาจารย์  อัศวัตถามา  เอกลัพย์  กฤตวรมา  ชราสันธ์  มายาสูร  ฤๅษีทุรวาส  ชนะเมนชัย  ชัยทรัถ  พระพลราม  ท้าวทรุปัท  หิฑิมพะ  ท้าวศัลยะ  อธิราธาสารถี  ศิขัณทิน  ปรศุราม  |  |
| ข้อมูลอื่น ๆ |  ปาณฑพ  เการพ  หัสตินาปุระ  อินทรปรัสถ์  อาณาจักรในอินเดียโบราณ  สงครามทุ่งกุรุเกษตร  ภควัทคีตา  อัสตระ  |  |
  หมวดหมู่
ทิวาราตรี

| ทิวาราตรี |
| --- | --- |


การจำแนกชั้นทางวิทยาศาสตร์
อาณาจักร:: Plantae
ไม่ได้จัดลำดับ:: Angiosperms
ไม่ได้จัดลำดับ:: Eudicots
ไม่ได้จัดลำดับ:: Asterids
อันดับ:: Solanales
วงศ์:: Solanaceae
สกุล:: Cestrum
สปีชีส์:: C.  diurnum
ชื่อทวินาม
Cestrum diurnum L.

ทิวาราตรี ชื่อวิทยาศาสตร์:  Cestrum diurnum เป็นพืชในวงศ์ Solanaceae เป็นไม้พุ่ม ใบเดี่ยว รูปรี ใบเป็นมันเกลี้ยง ดอกช่อ กลีบดอกย่อยโคนเชื่อมกันเป็นหลอด ปลายแยก ปลายกลีบม้วนกลม ดอกสีขาว กลิ่นหอม ผลกลม สุกแล้วเป็นสีดำ ถ้ารับประทานผลทำให้ปวดศีรษะ คลื่นไส้ อาเจียน
ทรูไทยฟิล์ม

ทรูไทยฟิล์ม เป็นหนึ่งในช่องรายการของทรูวิชั่นส์ นำเสนอภาพยนตร์ไทยทุกยุคทุกสมัย ก่อนหน้านั้น ภาพยนตร์ไทยเคยนำไปออกอากาศทางช่อง UBC Asian Movies, UBC Film Asia, และ True Film Asia ตามลำดับ เริ่มออกอากาศเมื่อวันที่ 1 เมษายน พ.ศ. 2553 ทางช่อง 137 และ 236 ในระบบดิจิตอล โดยภาพยนตร์ที่ฉายเรื่องแรกของช่องคือ บ้านผีเปิป
เมื่อวันที่ 1 กุมภาพันธ์ พ.ศ. 2564 ทรูไทยฟิล์มได้พัฒนาระบบการออกอากาศเป็นระบบโทรทัศน์ความชัดสูง (High-definition television) อย่างเป็นทางการ โดยภาพยนตร์ที่ฉายเรื่องแรกในระบบ HD ของช่องคือ หลวงตามหาเฮง
และเมื่อวันที่ 1 กุมภาพันธ์ พ.ศ. 2565 ทรูไทยฟิล์ม เอชดี  กลับมาใช้ชื่อ ทรูไทยฟิล์ม อีกครั้ง
ซูโดกุ

ตัวอย่างเกมซูโดกุ ...
... และเฉลยของมัน
ซูโดกุ (ญี่ปุ่น: 数独; โรมาจิ: sūdoku) เป็นเกมทางคณิตศาสตร์ที่ให้ผู้เล่นเติมตัวเลข 1 ถึง 9 ลงในตารางขนาด 9×9 โดยที่ตัวเลขในแต่ละแถว แต่ละคอลัมน์ และแต่ละตารางย่อยขนาด 3×3 ต้องไม่ซ้ำกัน
ที่มาของชื่อ

ชื่อ ซูโดกุ ในภาษาญี่ปุ่น เป็นคำย่อจากคำว่า ซูจิวะโดกูชินนิคางิรุ ((ญี่ปุ่น: 数字は独身に限る) มีความหมายว่า ตัวเลขต้องมีเพียงเลขเดียว ชื่อของซูโดกุ มีการเรียกชื่อแตกต่างกันในแต่ละภาษา ตั้งแต่ ซูโดะกุ ซูโดกุ ซูโดกู หรือ ซูโดคู
นิตยสารในเครือ ปริศนา ของบริษัท สำนักพิมพ์อาทร จำกัด เคยเรียกชื่อเกมนี้ว่า ปริศนา 1 ถึง 9 เนื่องจากต้องเติมตัวเลขตั้งแต่ 1 ถึง 9 ลงในตาราง และอาจเรียกว่า ปริศนา 1 ถึง 7, 1 ถึง 12, 1 ถึง 16, 1 ถึง 25 ฯลฯ ตามจำนวนตัวเลขที่จะต้องเติมในรูปแบบต่างๆ
ซูโดกุในรูปแบบต่าง ๆ

จากการเล่นพื้นฐานต่าง ๆ ของซูโดกุแบบปกติแล้ว นอกจากนี้ ยังมีลูกเล่นต่าง ๆ ของซูโดกุทำให้เพิ่มลูกเล่นมากขึ้น และมีรูปแบบต่าง ๆ คือ
ขอบเขตการเติมตัวเลข ตารางซูโดกุแบบมาตรฐาน จะเป็นแบบ 9×9 นอกจากนี้ ยังมีตารางขนาดที่ต่างไปคือ แบบ 4×4 6×6 12×12 16×16 และ 25×25 ในแบบ 4×4 และ 6×6 นั้น เป็นตารางซูโดกุที่ง่ายและเพื่อทำความเข้าใจในการเล่นพื้นฐานสำหรับเด็กและผู้ที่เริ่มเล่น ตาราง 4×4 จะต้องเติมตัวเลข 1-4 โดยไม่ซ้ำกัน ถ้าเป็น 6×6 จะเติมตัวเลข 1-6 โดยไม่ซ้ำกัน สำหรับตารางที่ใหญ่กว่า 9×9 ก็จะต้องเติมจำนวนตัวเลขที่มากขึ้น โดยไม่ซ้ำกันทั้งแนวตั้ง แนวนอน และตารางย่อย และขนาดมีสูงสุดถึง 49×49
ซูโดกุทแยงมุม (Diagonal Sudoku) เป็นตารางซูโดกุที่คล้ายกับกติกาแบบปกติทุกอย่างแล้ว นอกจากจะเติมเลขให้แนวตั้ง แนวนอน และตารางย่อยไม่ให้ซ้ำกันแล้ว ยังต้องเติมเลขแนวทแยงที่ตัดผ่านตาราง (เป็นรูปตัว X) โดยไม่ให้ซ้ำกันอีกด้วย
ซูโดกุคู่คี่ (Evnt/Odd Sudoku) เป็นตารางซูโดกุที่มีการแรเงาเป็นช่องโดยแยกชัดว่า ช่องที่ถูกแรเงานั้นต้องเติมเป็นเลขคู่หรือเลขคี่ แล้วแต่ตามกติกาที่กำหนด
ซูโดกุบวกเลข หรือ คิลเลอร์ซูโดกุหรือ ซูโดกุแบบผลรวม  (Killer Sudoku) เป็นซูโดกุที่รวมกับคักกูโระเข้าด้วยกัน ในตาราง จะมีช่องตามสีหรือเส้นประและมีตัวเลขจำนวนหนึ่งอยู่บนมุมซ้ายของเส้นประ ซึ่งแสดงว่า เลขที่เติมในรอบเส้นประ (2 ช่องขึ้นไป) จะต้องรวมกันให้ได้เลขที่อยู่ด้านบน เช่น เส้นประที่ล้อมรอบสองช่อง โดยมีเลข 3 กำกับ หมายความว่า สองช่องที่มีเส้นประล้อมรอบอยู่จะต้องเติมเลข 1 กับ 2 ซึ่งเท่ากับ 3 ซูโดกุรูปแบบนี้ก็คล้าย ๆ กับซูโดกุแบบปกติ แต่มีการคำนวณมาเกี่ยวข้อง
ซูโดกุมากกว่า/น้อยกว่า (Comparison Sudoku) มีลักษณะที่แสดงเครื่องหมายมากกว่าหรือน้อยกว่าตรงเส้นตาราง โดยที่ต้องเติมตัวเลขให้มากกว่าหรือน้อยกว่าช่องถัดไป
จิ๊กซอว์ซูโดกุ (Irregular หรือ Jigzaw Sudoku) กรอบตารางที่ใส่เลข 1-9 จะเป็นรูปที่บิดเบือนคล้ายกับชินส่วนของจิ๊กซอว์ หมายความว่า กรอบตารางที่บิดเบือนจะต้องเติมเลข 1-9 โดยไม่ซ้ำกัน
Extra Regions Sudoku ภายในตารางจะมีกลุ่มช่องแรเงา 9 ช่อง โดยมีกติกาว่า ในกลุ่มจะต้องเติมเลข 1-9 โดยไม่ซ้ำกันเช่นกัน
ซูโดกุแบบตารางซ้อน เป็นตาราง 9×9 2-5 ตารางทับซ้อนกัน โดยส่วนที่ทับซ้อนจะเป็นคำตอบเดียวกันกับตารางที่ทับซ้อนกันอยู่ ซูโดกุแบบตารางซ้อนนี้เป็นที่รู้จักในชื่อของ "ซามูไร ซูโดกุ" (Samurai Sudoku)
แหล่งข้อมูลอื่น

รวมเว็บออนไลน์ของซูโดกุ เล่นออนไลน์ คำแนะนำ และอื่นๆ ที่เว็บไซต์ Curlie
Thai Sudoku เก็บถาวร 2006-05-27 ที่ เวย์แบ็กแมชชีน เว็บออนไลน์สำหรับเล่นซูโดกุ มีคำแนะนำในการเล่น และอื่นๆที่เป็นภาษาไทย
Eurosudoku.com เก็บถาวร 2015-01-08 ที่ เวย์แบ็กแมชชีน - Free Sudoku Project
ซูโดกุ
เว็บสำหรับเล่นซูโดกุ โดยมีเฉลย มีระดับความยาก รวมทั้งเครื่องมือและเทคนิคมากมาย
SuDoku-Puzzles.mobi - Play Daily SuDoku Puzzles | Mobile SuDoku (en) เก็บถาวร 2007-02-16 ที่ เวย์แบ็กแมชชีน
ซูโม่

| --- | --- |

มุ่งเน้น: การต่อสู้อยู่ในการกอด
Hardness: การสัมผัสแบบเต็ม
ประเทศต้นกำเนิด: ญี่ปุ่น
Ancestor arts: Tegoi
Descendant arts: ยิวยิตสู, Jieitaikakutōjutsu
กีฬาโอลิมปิก: ไม่ แต่คณะกรรมการโอลิมปิกสากลยอมรับ
เว็บไซต์ทางการ: www.sumo.or.jp
ซูโม่ (ญี่ปุ่น: 相撲; โรมาจิ: sumō; ทับศัพท์: ซูโม) หรือมวยปล้ำญี่ปุ่นเป็นกีฬาประจำชาติที่ได้รับความนิยมในญี่ปุ่น ประวัติของซูโม่สามารถย้อนกลับไปได้ไกลถึงศตวรรษที่ 8 โดยวังหลวงได้คัดเลือกนักมวยปล้ำจากกองทัพมาสู้กัน เพื่อสร้างความบันเทิงแก่ชาววังในเกียวโต และพัฒนาจนกลายเป็นกีฬาอาชีพในปัจจุบัน นอกจากนั้นยังเป็นกีฬาที่ได้รับความนิยมจากประเทศในยุโรป เช่น อังกฤษ เป็นต้น อีกด้วย
ประเพณีที่ยึดถือในกีฬาซูโม่นั้นมีความเก่าแก่มาก และยึดถือเป็นแบบปฏิบัติต่อเนื่องกันมาถึงปัจจุบัน เช่น การโปรยเกลืออันเป็นสัญลักษณ์แสดงความบริสุทธิ์ ซึ่งเป็นประเพณีที่ซูโม่ถูกนำมาใช้เป็นส่วนหนึ่งในศาสนาชินโต การใช้ชีวิตของนักปล้ำซูโม่นั้นเคร่งครัดเป็นอย่างยิ่ง และอยู่ภายใต้กฎเกณฑ์ที่กำหนดโดยสมาคมซูโม่ นักปล้ำซูโม่อาชีพจะใช้ชีวิตร่วมกันภายใต้ค่ายสังกัด (heya) ของตนเอง โดยแบบแผนการดำเนินชีวิตในทุกด้าน นับตั้งแต่อาหารการกิน ไปจนกระทั่งการแต่งกาย นั้น ถูกกำหนดด้วยประเพณีปฏิบัติอันเคร่งครัด
ลักษณะ

คู่ปล้ำจะมีรูปร่างอ้วนใหญ่ และจะต้องมีน้ำหนักตัวจะต้องไม่ต่ำกว่า 75 กก.ทั้งสองฝ่ายต้องพยายามทำให้อีกฝ่ายหนึ่งล้ม ทำให้อวัยวะส่วนใดส่วนหนึ่งของร่างกายนอกเหนือจากฝ่าเท้าแตะกับพื้น หรือดันคู่ต่อสู้ให้ออกจากวงกลมขนาดเล็ก การต่อสู้ใช้เวลาไม่นานและเริ่มต้นด้วยพิธีกรรมซึ่งรวมถึงการโปรยเกลือบนพื้นในกรอบวงกลม เป็นเครื่องหมายของความบริสุทธิ์ เนื่องจากซูโม่เป็นกีฬาที่มีเกียรติ ผู้ที่ก้าวไปถึงตำแหน่ง "โยโกสุนะ" ซึ่งเป็นตำแหน่งสูงสุดของซูโม่ถือว่าเป็นผู้พิชิตอุปสรรคที่ยิ่งใหญ่ที่สุด
ฤดูกาลแข่งขันซูโม่ของนักซูโม่อาชีพ เปิดการแข่งขันปีละ 6 ครั้ง คือในเดือนมกราคม มีนาคม พฤษภาคม กรกฎาคม กันยายน และพฤศจิกายน โดยแต่ละครั้งใช้เวลานาน 15 วัน
หนังสืออ่านเพิ่ม

Benjamin, David (1991). The Joy of Sumo: A Fan's Notes. Rutland, Vermont, U.S.A. & Tokyo, Japan: Charles E. Tuttle Company. ISBN 0-8048-1679-4.
Gould, Chris (2011). Sumo Through the Wrestlers' Eyes. Amazon. ASIN B006C1I5K8.
Gould, Chris (2007, revised: 2011). My First Date With Sumo. Amazon. ASIN B0061BMG0O. {{cite book}}: ตรวจสอบค่าวันที่ใน: |year= (help)
Schilling, Mark (1994). Sumo: A Fan's Guide. Tokyo, Japan: The Japan Times, Ltd. ISBN 4-7890-0725-1.
Shapiro, David (1995). Sumo: A Pocket Guide. Rutland, Vermont, U.S.A. & Tokyo, Japan: Charles E. Tuttle Company. ISBN 0-8048-2014-7.
Sharnoff, Lora (1993). Grand Sumo. Weatherhill. ISBN 0-8348-0283-X.
Tablero, Fco. Javier (2002). Parentesco y organización del sumo en Japón. Madrid: Universidad Complutense de Madrid. ISBN 84-8466-257-8.
แหล่งข้อมูลอื่น

Nihon Sumo Kyokai Official Grand Sumo Home Page
The Sumo Forum
Banzuke.com
Sumo FAQ เก็บถาวร 2014-12-23 ที่ เวย์แบ็กแมชชีน
Sumo introduction including biographies and autographs
Searchable Sumo Database
Szumo.hu
Sumo Fan Magazine
Sumo News and Analysis
Info-Sumo.net (in French)
Mainichi Daily News: Sports Sumo News
British Sumo Federation
Official website: "Sumo East and West," Documentary Film about Americans in the Ancient Art of Sumo เก็บถาวร 2011-10-07 ที่ เวย์แบ็กแมชชีน
HeartofGould: Sumo Articles เก็บถาวร 2012-01-12 ที่ เวย์แบ็กแมชชีน
| ด ค กศิลปะการต่อสู้ |
| --- | --- |
 รายชื่อสไตล์  ประวัติศาสตร์  Timeline  Hard and Soft 
Regional origin:  จีน  ยุโรป  อินเดีย  อินโดนีเซีย  ญี่ปุ่น  เกาหลี  ฟิลิปปินส์ 
Unarmed techniques:  Punch  Kick  Hold  Clinch  Elbow  Knee  Headbutt  Trap  Sweep  Throw  Takedown  Joint lock  Chokehold 
อาวุธ:  การยิงธนู  Shooting  Knife fighting  Stick fighting  Swordsmanship  Melee weapons 
Training:  Sparring  Randori  Forms  Pushing hands  Punching bag  Practice weapon 
Grappling:  บราซิลเลียนยิวยิตสู  เยอรมันยิวยิตสู  ยูโด  ยิวยิตสู  ซามบะ  ซูโม่  มวยปล้ำ  สตอฟ 
Striking:  มวยสากล  กาโปเอย์รา  คาราเต้  คิกบอกซิง  กังฟู  มวยไทย  และเหว่  มวยลาว  ซ่านโฉ่ว  ซาวัต  เทควันโด  โววีนัม  ชินเดนไค  กุนเขมร 
Internal:  ไอกิโด  Aikijutsu  ปา-กว้าจ่าง  ไท่เก๊ก  สิงอี้เฉวียน  ชี่กง 
Full contact / Combat sports:  Professional boxing  Professional kickboxing  Knockdown karate  ศิลปะการต่อสู้แบบผสม  Submission wrestling 
Self-defense / Combatives:  อาร์นิส  บาร์ติตสู  ฮับกีโด  คาจูเคนโบ  คราฟมากา  MCMAP  ปันจักสีลัต  ซิสเตมา  หย่งชุน  Legal aspects 
Eclectic / Hybrids:  อเมริกันเคนโป  ชุนคุคโด  เจี๋ยฉวนเต้า  Shooto  Shorinji Kempo  Unifight  ชินเดนไค 
Entertainment:  เกมต่อสู้  Martial arts film (Chanbara)  มวยปล้ำอาชีพ  นักฆ่าเทวดาแขนเดียว 
 The Martial Arts Portal
นิพจน์

นิพจน์ อาจหมายถึง
นิพจน์ (คณิตศาสตร์)
นิพจน์ (วิทยาการคอมพิวเตอร์)
จิตรพล ณ ลำปาง

| พลโทจิตรพล ณ ลำปางม> ว.ม., ป.ช., ช.ส., ส.ช., ช.ด. |
| --- | --- |

สภานิติบัญญัติแห่งชาติ
ดำรงตำแหน่ง 20 ตุลาคม พ.ศ. 2520 – 21 เมษายน พ.ศ. 2522
สมาชิกสภาผู้แทนราษฎรกรุงเทพมหานคร
ดำรงตำแหน่ง 24 เมษายน พ.ศ. 2526 – 23 กุมภาพันธ์ พ.ศ. 2534
 
ข้อมูลส่วนบุคคล
เกิด: 15 กันยายน พ.ศ. 2462
เสียชีวิต: 17 พฤศจิกายน พ.ศ. 2546 (84 ปี)
สัญชาติ: ไทย
ศาสนา: เถรวาท
พรรคการเมือง: ประชากรไทย
บุพการี: บุญเย็น ณ ลำปาง (บิดา) เจ้าม้วน ณ ลำปาง (มารดา)
ญาติ: เจ้าพรหมาภิพงษธาดา (ทวด)
การศึกษา: วิทยาลัยการทัพบก
อาชีพ: ทหาร, นักการเมือง
ยศที่ได้รับการแต่งตั้ง
รับใช้:  ไทย
สังกัด:  กองทัพบกไทย  กองทัพไทย
ยศ:  พลโท
บังคับบัญชา: ศูนย์รักษาความปลอดภัย กองบัญชาการกองทัพไทย

พลโท จิตรพล ณ ลำปาง (15 กันยายน พ.ศ. 2462 - 17 พฤศจิกายน พ.ศ. 2546) เป็นอดีตสมาชิกสภาผู้แทนราษฎรกรุงเทพมหานคร สังกัดพรรคประชากรไทย 3 สมัย เป็นนักศึกษาวิทยาลัยการทัพบกรุ่นที่ 9 รุ่นเดียวกับพลเอก เทียนชัย ศิริสัมพันธ์ และนาวาอากาศตรี ประสงค์ สุ่นศิริ และมีศักดิ์เป็นหลานของหลวงพ่อเกษม เขมโก รวมทั้งมีบทบาทในการจัดสร้างวัตถุมงคลหลายครั้ง
ประวัติ

พล.ท.จิตรพล เกิดเมื่อวันที่ 15 กันยายน พ.ศ. 2462 เป็นบุตรชายคนแรกของนายบุญเย็น ณ ลำปางกับเจ้าม้วน ณ ลำปาง ธิดาเจ้าหญิงอินท์ประสงค์ ณ ลำปาง พระธิดาในเจ้าพรหมาภิพงษธาดา สำเร็จการศึกษา วิทยาศาสตรบัณฑิต จาก โรงเรียนเสนาธิการทหารบก
การทำงาน

พล.ท.จิตรพล รับราชการในสังกัดกองทัพบก เคยดำรงตำแหน่งผู้บังคับศูนย์รักษาความปลอดภัย กองบัญชาการกองทัพไทย
งานการเมือง

พล.ท.จิตรพล เคยได้รับการแต่งตั้งเป็นสมาชิกสภานิติบัญญัติแห่งชาติ ในปี พ.ศ. 2520 ภายหลังการปฏิวัติยึดอำนาจจากรัฐบาลนายธานินทร์ กรัยวิเชียร โดยคณะปฏิรูปการปกครองแผ่นดิน ซึ่งนำโดยพลเรือเอก สงัด ชลออยู่ ต่อมาได้ลงสมัครรับเลือกตั้งสมาชิกสภาผู้แทนราษฎรกรุงเทพมหานคร ในนามพรรคประชากรไทย ในการเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2526 การเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2529 และการเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2531
เครื่องราชอิสริยาภรณ์

พ.ศ. 2526 –  เครื่องราชอิสริยาภรณ์อันมีเกียรติยศยิ่งมงกุฎไทย ชั้นสูงสุด มหาวชิรมงกุฎ (ม.ว.ม.)
พ.ศ. 2520 –  เครื่องราชอิสริยาภรณ์อันเป็นที่เชิดชูยิ่งช้างเผือก ชั้นที่ 1 ประถมาภรณ์ช้างเผือก (ป.ช.)
พ.ศ. 2508 –  เหรียญชัยสมรภูมิ สงครามมหาเอเชียบูรพา (ช.ส.)
พ.ศ. 2514 –  เหรียญพิทักษ์เสรีชน ชั้นที่ 2 ประเภทที่ 2 (ส.ช.)
พ.ศ. 2510 –  เหรียญราชการชายแดน (ช.ด.)
พ.ศ. 2497 –  เหรียญจักรมาลา (ร.จ.ม.)
พ.ศ. 2513 –  เหรียญรัตนาภรณ์ รัชกาลที่ 9 ชั้นที่ 4 (ภ.ป.ร.4)
นุต รำดวล

| นุต รำดวล |
| --- | --- |

สมาชิกรัฐสภา สำหรับแม่แบบ:Constlk
ดำรงตำแหน่ง ค.ศ. 2003 – 16 พฤศจิกายน ค.ศ. 2017
วุฒิสภา
ดำรงตำแหน่ง 24 มีนาคม ค.ศ. 2012 – 9 เมษายน ค.ศ. 2013
 
ข้อมูลส่วนบุคคล
เกิด:  (1946-12-25) 25 ธันวาคม ค.ศ. 1946 (77 ปี) จังหวัดสวายเรียง, ประเทศกัมพูชา
พรรคการเมือง: พรรคสงเคราะห์ชาติ
การเข้าร่วม พรรคการเมืองอื่น: พรรคสมรังสี (1998–2013)
บุตร: 5

นุต รำดวล เกิดเมื่อวันที่ 25 ธันวาคม ค.ศ. 1946 เป็นนักการเมืองจากประเทศกัมพูชา สังกัดพรรคสมรังสี ซึ่งเป็นผู้แทนราษฎรจากจังหวัดกำปงสปือ ในรัฐสภากัมพูชา ตั้งแต่ปี ค.ศ. 2003 จนถึงวันที่ 16 พฤศจิกายน ค.ศ. 2017 นอกจากนี้ยังเป็นสมาชิกวุฒิสภาตั้งแต่วันที่ 24 มีนาคม ค.ศ. 2012 จนถึงวันที่ 9 เมษายน ค.ศ. 2013
ดารัณ ฐิตะกวิน

ระวังสับสนกับ ดารัณ บุญยศักดิ์
| ดารัณ ฐิตะกวิน |
| --- | --- |
ชื่อเกิด: รุ้งทอง ร่วมทอง
เกิด: 6 สิงหาคม พ.ศ. 2513 (54 ปี) ประเทศไทย
คู่สมรส: เจิมจิตต์ ภูมิจิตร (2544–2550; หย่า)
อาชีพ: นักแสดง
ปีที่แสดง: 2534–ปัจจุบัน
ผลงานเด่น: วรินทร์ มนัสวานิช (อุ้ย) – ทายาทอสูร (2535)  ซูหลิง – วันนี้ที่รอคอย (2536)  เดือนพิไล – วิมานมะพร้าว (2537)  กุลวรางค์ (กุล) – ทวิภพ (2537)  นกหวีด – นางสาวไม่จำกัดนามสกุล (2540)  ร.ต.ท.หญิง สมฤทัย สุขเกษม (สมสุข) – เขาวานให้หนูเป็นสายลับ (2543)
ดารัณ ฐิตะกวิน หรือชื่อเดิมว่า รุ้งทอง ร่วมทอง ชื่อเล่น นุ่น เกิด 6 สิงหาคม พ.ศ. 2513 นักแสดงและพิธีกรชาวไทย
ประวัติ

ดารัณ ฐิตะกวิน หรือชื่อเดิม รุ้งทอง ร่วมทอง เกิดเมื่อ 6 สิงหาคม พ.ศ. 2513 จบการศึกษาระดับปริญญาตรีจากคณะนิเทศศาสตร์ เอกประชาสัมพันธ์ มหาวิทยาลัยกรุงเทพ  เข้าสู่วงการจากการประกวดสาวแพรว จากนั้นจึงรับงานโฆษณา พิธีกร กับแสดงละครตั้งแต่ปี 2534 จนถึงปัจจุบัน ควบคู่กับการเปิดกิจการส่วนตัวเป็นร้านดอกไม้  และร้านอาหาร
ดารัณเคยสมรสกับเจิมจิตต์ ภูมิจิตร มีบุตรด้วยกันสองคนคือ ภณ (ปัจจุบันชื่อ นรภัท) (ชื่อเล่น ไม้) กับภริม (ชื่อเล่น มุก) ภายหลังเธอและสามีได้หย่ากัน
ผลงาน > ละครซีรีส์ / ซิทคอม

| ปี พ> ศ. | ละครเรื่อง | รับบท | ช่อง | หมายเหตุ |
| --- | --- | --- | --- | --- |
| 2534 | 3 หนุ่ม 3 มุม | โอ๋ | ช่อง 7 | นักแสดงรับเชิญ |
| 2552 | สายลับเดอะซีรีส์กับ 24 คดีสุดห้ามใจ  ตอน แชทแชท..รหัสดอกท้อ | ดอกท้อ / นิด | ช่อง 9 | นักแสดงรับเชิญ |
| 2555 | ศีล 5 คนกล้าท้าอธรรม  ตอน มือปืนตัวจริง | ภัสสร ธาราพิสุทธิ์ | ช่อง 5 | นักแสดงรับเชิญ |
| 2556 | ลูกพี่ลูกน้อง | นุช | ช่อง 9 | นักแสดงรับเชิญ |
| 2556 | คู่กิ๊กพริกกะเกลือ  ตอน สืบสะเด็ดยาด | อาซ้อหลิน | ช่อง 7 | นักแสดงรับเชิญ |
| 2557 | เซน...สื่อรักสื่อวิญญาณ ตอน โต๊ะเรียนความผิดพลาด | นิรมล (มล) | ช่อง 5 | นักแสดงรับเชิญ |
| 2557 | รักเต็มบ้าน | วิยะดา | ช่อง 7 | นักแสดงหลัก |
| 2557 | ยีนเด่น | แหวน | ช่อง วันเอชดี | นักแสดงหลัก |
| 2560 | เสือ ชะนี เก้ง  ตอน นางเอ๊ก นางเอก | แม่นิ่ม | ช่อง วันเอชดี | นักแสดงรับเชิญ |
| 2560 | เป็นต่อ 2017 ตอน นายหญิงของทาสต่อ | คุณศศิ | ช่อง วันเอชดี | นักแสดงรับเชฺญ |
| 2561 | เมืองมายา Live  ตอน สายเลือดมายา | ป้าอร | ช่อง วันเอชดี |  |
| 2565 | สุภาพบุรุษสุดซอย  ตอน แฟนคลับรุ่นใหญ่ ได้ลุ้นกล่องสุ่ม กลุ้มจองโรงแรม | พี่นิ่ม | ช่อง วันเอชดี | นักแสดงรับเชิญ |
ผลงานภาพยนตร์

2535 บนถนนคนนอนเปล
2537 กาเหว่าที่บางเพลง
2551 ผีตาหวานกับอาจารย์ตาโบ๋
ผลงานโฆษณา

แชมพู ทาซี
ผงซักฟอก บรีส
ผลงานพิธีกร

ท้าพิสูจน์ ช่อง 7
แท็คทีม  ช่อง 5
ดาราพาตะลุย ช่อง 3
บ้าดารา STAR FEVER ช่อง 3
ซี้ย้ำปึ้ก ศึกเจ้าสังเวียน ช่อง 5
ริงไซด์ โชว์ ช่อง ITV
มาสเตอร์คีย์ ช่อง 3
นิปปูร์

| --- | --- |
ซานฐานวิหารที่นิปปูร์ โครงสร้างอิฐข้างบนสร้างโดยนักโบราณคดีสหรัฐประมาณ ค.ศ. 1900
แสดงที่ตั้งภายในประเทศอิรัก
ที่ตั้ง: Nuffar, อำเภออะฟัก เขตผู้ว่าการอัลกอดิซียะฮ์ ประเทศอิรัก
ภูมิภาค: เมโสโปเตเมีย
พิกัด: 32°07′35.2″N 45°14′0.17″E﻿ / ﻿32.126444°N 45.2333806°E﻿ / 32.126444; 45.2333806
ประเภท: โบราณสถาน, ancient city
พื้นที่: 150 เฮกตาร์
ความสูง: 20 เมตร
หมายเหตุเกี่ยวกับสถานที่
ขุดค้น: ค.ศ. 1851, 1889-1900, 1948-1990, 2018-ปัจจุบัน
ผู้ขุดค้น: Austen Henry Layard, John Punnett Peters, John Henry Haynes, Hermann Volrath Hilprecht, : Richard C. Haines, Thorkild Jacobsen, McGuire Gibson
นิปปูร์ (ซูเมอร์: Nibru, มักบันทึกตามตัวหนังสือคำเป็น 𒂗𒆤𒆠, EN.LÍLKI, "นครเอ็นลิล;" แอกแคด: Nibbur) เป็นเมืองของชาวซูเมอร์ที่เก่าแก่ที่สุดในโลก ซึ่งเป็นที่เคารพสักการะเอ็นลิลซึ่งเป็นเทพเจ้าที่ชาวซูเมอร์นับถือว่าเป็น “เทพเจ้าแห่งสายลม” ปัจจุบันตั้งอยู่ในเขตผู้ว่าการอัลกอดิซียะฮ์ ประเทศอิรัก
ท่านจาฮี ชีวิตนี้ไม่มีถอย!

| --- | --- |
ท่านจาฮี ชีวิตนี้ไม่มีถอย!

ジャヒー様はくじけない！ (Jahī-sama wa Kujikenai!)
ชื่อภาษาอังกฤษ: The Great Jahy Will Not Be Defeated!
แนว: สุขนาฏกรรม เสี้ยวชีวิต เหนือธรรมชาติ
มังงะ
เขียนโดย: วากาเมะ คมบุ
สำนักพิมพ์: สแควร์เอนิกซ์
สำนักพิมพ์ภาคภาษาไทย: สยามอินเตอร์คอมิกส์
นิตยสาร: กังกังโจ๊กเกอร์รายเดือน
กลุ่มเป้าหมาย: โชเน็ง
วางจำหน่ายตั้งแต่: 22 สิงหาคม พ.ศ. 2560 – ปัจจุบัน
จำนวนเล่ม: 9 (ญี่ปุ่น) 5 (ไทย)
อนิเมะโทรทัศน์
กำกับโดย: มิไร มินาโตะ
เขียนบทโดย: มิจิโกะ โยโกตะ
ดนตรีโดย: โคจิ ฟูจิโมโตะ โอซามุ ซาซากิ
สตูดิโอ: ซิลเวอร์ลิงก์
ถือสิทธิ์โดย: อนิพลัส
เครือข่าย: ABC, TV Asahi
เครือข่ายภาษาไทย: เอไอเอสเพลย์, ปีลีปีลี
ฉาย:  1 สิงหาคม พ.ศ. 2564  –  19 ธันวาคม พ.ศ. 2564
ตอน: 20
ท่านจาฮี ชีวิตนี้ไม่มีถอย! หรือ ท่านปีศาจจาฮี ชีวิตนี้ไม่มีถอย! (ญี่ปุ่น: ジャヒー様はくじけない！; โรมาจิ: Jahī-sama wa Kujikenai!) เป็นซีรีส์มังงะญี่ปุ่นแนวตลก เขียนเรื่องและวาดภาพโดยวากาเมะ คมบุ ตีพิมพ์ในนิตยสารกังกังโจ๊กเกอร์รายเดือน นิตยสารการ์ตูนแนวโชเน็งของสำนักพิมพ์ สแควร์เอนิกซ์ตั้งแต่เดือนสิงหาคม พ.ศ. 2560 และได้รับการรวบรวมเป็นหนังสือการ์ตูนรวมเล่ม (ทังโกบง) ถึงเล่มที่ 9 ได้รับการดัดแปลงเป็นซีรีส์อนิเมะโทรทัศน์โดยสตูดิโอซิลเวอร์ลิงก์ ออกอากาศตั้งแต่เดือนสิงหาคมถึงธันวาคม พ.ศ. 2564 ทางผังรายการ ANiMAZiNG!!! ของช่อง   ABC และ TV Asahi
ดูเพิ่ม

เมดคนนี้มีพิรุธ — อีกหนึ่งซีรีส์มังงะโดยผู้เขียนเดียวกัน
แหล่งข้อมูลอื่น

เว็บไซต์ทางการของมังงะ (ญี่ปุ่น)
เว็บไซต์ทางการภาษาอังกฤษของมังงะ ที่ Square Enix Manga & Books (อังกฤษ)
เว็บไซต์ทางการของอนิเมะ (ญี่ปุ่น)
ท่านจาฮี ชีวิตนี้ไม่มีถอย! (มังงะ) ที่เครือข่ายข่าวอนิเมะ
จังหวัดพัทลุงในการเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2550

การเลือกตั้งสมาชิกสภาผู้แทนราษฎรจังหวัดพัทลุง พ.ศ. 2550 เป็นส่วนหนึ่งของการเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2550 กำหนดให้มีขึ้นในวันที่ 23 ธันวาคม พ.ศ. 2550 โดยแบ่งเขตการเลือกตั้งออกเป็น 1 เขตเลือกตั้ง มีสมาชิกสภาผู้แทนราษฎรได้ 3 คน จำนวนที่นั่งเท่าเดิมจากการเลือกตั้งครั้งก่อนเมื่อปี พ.ศ. 2549 แต่ละเขตเลือกตั้งจะมีสมาชิกสภาผู้แทนราษฎรได้เขตละ 3 คน
ผลการเลือกตั้งแบบสัดส่วน > คะแนนรวมทั้งหมดในกลุ่มจังหวัดที่ 8

กลุ่มจังหวัดที่ 8 ประกอบไปด้วยจังหวัดสุราษฎร์ธานี จังหวัดพังงา จังหวัดนครศรีธรรมราช จังหวัดกระบี่ จังหวัดภูเก็ต จังหวัดตรัง จังหวัดพัทลุง จังหวัดสตูล จังหวัดสงขลา จังหวัดปัตตานี จังหวัดนราธิวาส และจังหวัดยะลา
ผลการเลือกตั้งสมาชิกสภาผู้แทนราษฎรแบบสัดส่วน กลุ่มจังหวัดที่ 8
| พรรค | พรรค | คะแนนเสียง | ร้อยละ |
| --- | --- | --- | --- |
|  | เพื่อแผ่นดิน (1) | 156,932 | 4.08 |
|  | รวมใจไทยชาติพัฒนา (2) | 61,688 | 1.60 |
|  | เครือข่ายชาวนาแห่งประเทศไทย (3) | 33,729 | 0.88 |
|  | ประชาธิปัตย์ (4) | 3,086,262 | 80.17 |
|  | พลังเกษตรกร (5) | 26,029 | 0.68 |
|  | รักเมืองไทย (6) | – | – |
|  | แรงงาน (7) | – | – |
|  | เกษตรกรไทย (8) | – | – |
|  | ประชาราช (9) | 26,472 | 0.69 |
|  | นิติศาสตร์ไทย (10) | – | – |
|  | พัฒนาประชาธิปไตย (11) | – | – |
|  | พลังประชาชน (12) | 319,984 | 8.31 |
|  | ชาติไทย (13) | 57,589 | 1.50 |
|  | ดำรงไทย (14) | – | – |
|  | มัชฌิมาธิปไตย (15) | 17,999 | 0.47 |
|  | ชาติสามัคคี (16) | – | – |
|  | ความหวังใหม่ (17) | 13,108 | 0.34 |
|  | ประชากรไทย (18) | 6,801 | 0.18 |
|  | ประชามติ (19) | 6,382 | 0.17 |
|  | ไทเป็นไท (20) | 14,823 | 0.39 |
|  | พลังแผ่นดินไท (21) | 6,440 | 0.17 |
|  | มหาชน (22) | – | – |
|  | คุณธรรม (23) | – | – |
|  | ราษฎรรักไทย (24) | 5,297 | 0.14 |
|  | กฤษไทยมั่นคง (25) | – | – |
|  | อยู่ดีมีสุข (26) | – | – |
|  | ไทยร่ำรวย (27) | 6,587 | 0.17 |
|  | เอกราช (28) | – | – |
|  | พลังแผ่นดิน (29) | – | – |
|  | สังคมธิปไตย (30) | – | – |
|  | นำวิถี (31) | 3,480 | 0.09 |

| บัตรดี | บัตรดี | 3,849,602 | 92.19 |
| บัตรเสีย | บัตรเสีย | 240,163 | 5.75 |
| ไม่ประสงค์ลงคะแนน | ไม่ประสงค์ลงคะแนน | 86,016 | 2.06 |
| ผู้มาใช้สิทธิ์เลือกตั้ง | ผู้มาใช้สิทธิ์เลือกตั้ง | 4,175,781 | 77.96 |
| ผู้มีสิทธิ์เลือกตั้ง | ผู้มีสิทธิ์เลือกตั้ง | 5,356,089 | 100.00 |